Ügyiratszám: HSZ/17589-1/2022**.**

Látta:

**----------------------------**

Bárdos Ilona

 gazdasági irodavezető

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. június 29 -én 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, Dr. Sóvágó László, Nagy Attila, Tóth Márta

**A Polgármesteri Hivatal részéről jelen vannak:** Bárdos Ilona gazdasági irodavezető, Matyasovszki Dávid kabinetvezető,

Schmiedtné Mónus Erika egészségügyi, szociális iroda ügyintéző, Szabó László városfejlesztési ügyintéző, Szabóné Szabó Mária vagyongazdálkodási ügyitéző, Lőrincz László szakértő

**Jelen vannak továbbá:** Nyéki István Hajdúszoboszlói Városgazdálkodási NZrt. vezérigazgató, Nagyné Dede Adél HGSZI vezető, Gorján Ferenc Debreceni Vízmű Zrt vezérigazgató, Komádi Mónika Megacom Kft részéről, Matyasovszki Mónika és Trabach Norbert Volánbusz Zrt részéről,

**Jegyzőkönyvvezető:** Molnár Edit Erika

Harsányi István/PGB elnök: Köszönti a megjelenteket. Az aláírt jelenléti ív alapján megállapítja, hogy a bizottság 5 fővel határozatképes. A meghívóban kiküldött napirendi javaslatokon kívül, az alábbi előterjesztések megtárgyalása vált szükségessé:

* Előterjesztés a város ivóvíz és szennyvízközmű szolgáltatásra vonatkozó hosszú távú megállapodásának előkészítésére
* Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról,
* Előterjesztés a Mező utca útburkolatának felújításával kapcsolatosan
* Előterjesztés energia és költségmegtakarításra irányuló intézkedésekről

Kéri a Pénzügyi és Gazdasági Bizottság (továbbiakban: Bizottság) tagjait, hogy aki támogatja fenti előterjesztések megtárgyalását, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta az

* Előterjesztés a város ivóvíz és szennyvízközmű szolgáltatásra vonatkozó hosszú távú megállapodásának előkészítésére
* Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról,
* Előterjesztés a Mező utca útburkolatának felújításával kapcsolatosan
* Előterjesztés energia és költségmegtakarításra irányuló intézkedésekről

előterjesztések napirendi javaslatok közötti megtárgyalását (a döntéshozatalban 5 fő vett részt).

Harsányi István/PGB elnök: Vendégeinkre való tekintettel, a nyersanyagnormák és intézményi térítési díjak meghatározásával, valamint az intézményi felújítási igényekkel kapcsolatos előterjesztéseket, a kiküldött meghívóhoz képest előbb, 5 és 6-ik napirendi javaslatként tárgyalnánk. Aki támogatja, hogy ezen előterjesztéseket előre vegyük, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta, hogy az

* Előterjesztés nyersanyag-normák és intézményi térítési díjak meghatározására, valamint az
* Előterjesztés intézményfelújítási igényekkel kapcsolatosan című

előterjesztéseket, 5-6 napirendi javaslatként megtárgyalja (a döntéshozatalban 5 fő vett részt).

Harsányi István/PGB elnök: Aki az így módosított napirendi javaslatokat elfogadja, az kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta a módosított napirendi javaslatot (a döntéshozatalban 5 fő vett részt).

**90/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés az Integrált Településfejlesztési Stratégia felülvizsgálatáról. (Képviselő-testületi ülés 2. sz. napirend)

Előadó: városfejlesztési irodavezető

1. Előterjesztés a helyi menetrendszerinti autóbusz-közlekedéshez 2022. évi I. negyedéves közszolgáltatási beszámolóhoz. (Képviselő - testületi ülés 4. sz. napirend)

Előadó: városfejlesztési irodavezető

1. Előterjesztés a helyi menetrendszerinti autóbusz-közlekedést érintő várakoztatási javaslatról vasúti késések esetére. (Képviselő - testületi ülés 5. sz. napirend)

Előadó: városfejlesztési irodavezető

1. Előterjesztés a város ivóvíz és szennyvízközmű szolgáltatásra vonatkozó hosszú távú megállapodásra. (Képviselő – testületi ülés 3.sz. napirend)

Előadó: kabinetvezető, gazdasági irodavezető, városfejlesztési irodavezető

1. Előterjesztés nyersanyag-normák és intézményi térítési díjak meghatározására. (Képviselő – testületi ülés 9. sz. napirend)

Előadó: gazdasági irodavezető

1. Előterjesztés intézményfelújítási igényekkel kapcsolatosan. (Képviselő – testületi ülés 25. sz. napirend)

Előadó: városfejlesztési irodavezető

1. Előterjesztés bérleti jogról térítés ellenében történő lemondásról.(Képviselő – testületi ülés 7.sz. napirend)

Előadó: vezérigazgató

1. Előterjesztés végrendeleti örökség végrehajtására. (Képviselő – testületi ülés 10. sz. napirend)

Előadó: gazdasági irodavezető

1. Előterjesztés a Fogthüy utca 3. szám melletti 2296/3 hrsz-ú ingatlanrész értékesítéséről. (Képviselő – testületi ülés 11. sz. napirend)

Előadó: gazdasági irodavezető

1. Előterjesztés József Attila u. 1. szám alatti terület haszonbérbeadására. (Képviselő – testületi ülés 12. sz. napirend)

Előadó: gazdasági irodavezető

1. Előterjesztés önkormányzati ingatlanok haszonbérbeadására. (Képviselő – testületi ülés 13. sz. napirend)

Előadó: gazdasági irodavezető

1. Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására. (Képviselő – testületi ülés 14. sz. napirend)

Előadó: polgármester

1. Javaslat gyermekvédelmi, szociális rendeletek térítési díj felülvizsgálatára. (Képviselő – testületi ülés 19. sz. napirend)

Előadó: egészségügyi-szociális irodavezető

1. Előterjesztés népkonyha szolgáltatás végzéséhez átadott ingatlanról szóló megállapodás módosításáról és a Népkonyha szolgáltatás ellenőrzéséről. (Képviselő – testületi ülés 23. sz. napirend)

Előadó: egészségügyi-szociális irodavezető

1. Előterjesztés közterületek felújításáról. (Képviselő – testületi ülés 24. sz. napirend)

Előadó: városfejlesztési irodavezető

1. Előterjesztés a Bethlen 98 Kft előkert létesítési kérelméről. (Képviselő – testületi ülés 28. sz. napirend)

Előadó: városfejlesztési irodavezető

1. Előterjesztés egyedi kérelemről Szent István parki közterület - használattal kapcsolatban. (Képviselő – testületi ülés 29. sz. napirend)

Előadó: városfejlesztési irodavezető

1. Előterjesztés a Debreceni út - Tessedik Sámuel utca csomópontban közvilágítás kiépítésére. (Képviselő – testületi ülés 31. sz. napirend)

Előadó: városfejlesztési irodavezető

1. Előterjesztés Hajdúszoboszlói Változások Háza - szenvedélybetegek és hajléktalanok nappali ellátása című pályázat benyújtásáról és a 71/2022. (III. 24.) képviselő-testületi határozat végrehajtásáról. (Képviselő – testületi ülés 26. sz. napirend)

Előadó: városfejlesztési irodavezető, egészségügyi-szociális irodavezető, vezérigazgató

1. Előterjesztés gyalogátkelőhelyek kijelölési tervének elkészítéséről. (Képviselő – testületi ülés 32. sz. napirend)

Előadó: városfejlesztési irodavezető

1. Előterjesztés VP Leader pályázat előleg igényléséről. (Képviselő – testületi ülés 33. sz. napirend)

Előadó: városfejlesztési irodavezető

1. Előterjesztés Traffibox telepítésével kapcsolatosan. (Képviselő – testületi ülés 34. sz. napirend)

Előadó: városfejlesztési irodavezető

1. Tájékoztatás TOP PLUSZ Turisztikai pályázatra benyújtott koncepcióról. (Képviselő – testületi ülés 37. sz. napirend)

Előadó: városfejlesztési irodavezető

1. Előterjesztés a Mező utca felújításával kapcsolatosan (Képviselő – testületi ülés 35. sz. napirend)

Előadó: városfejlesztési irodavezető

1. Előterjesztés energiaköltségek csökkentésére irányuló javaslatról (Képviselő – testületi 36. sz. napirend)

Előadó: polgármester

1. Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról (Képviselő – testületi 30.sz. napirend)

Előadó: városfejlesztési irodavezető

**Képviselő-testületi napirendben nem szereplő, csak bizottsági anyag:**

1. Előterjesztés biztosítás felülvizsgálatáról

Előadó: gazdasági irodavezető

Tájékoztatók, bejelentések

**1. napirend**

**Előterjesztés az Integrált Településfejlesztési Stratégia felülvizsgálatáról**

Harsányi István/PGB elnök: Jelen lévő Megacom Kft szakértőjének nincs kiegészítése. A Bizottság tagjainak nincs kérdése, hozzászólása, véleménye. Ezért a szavazás következik. Aki elfogadja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**91/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja, és támogatja a felülvizsgált Integrált Településfejlesztési Stratégiát.**

Határidő : 2022. június 30.

Felelős : bizottsági elnök

**2. napirend**

**Előterjesztés a helyi menetrendszerinti autóbusz-közlekedéshez 2022. évi I. negyedéves közszolgáltatási beszámolóhoz**

Harsányi István/PGB elnök: Jelen lévő Volánbusz Zrt. szakértőinek nincs kiegészítése. A Bizottság tagjainak kérdése, hozzászólása, véleménye nincs. Ezért a szavazás következik. Aki elfogadja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**92/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja, a Volánbusz Zrt 2022.év I. negyedévre vonatkozó, a helyi menetrendszerinti autóbusz közlekedés beszámolóját, 9.787 eFt indokolt költséggel, és 6.546 eFt önkormányzati forrású ellentételezéssel.**

Határidő : 2022. június 30.

Felelős : bizottsági elnök

**3. napirend**

**Előterjesztés a helyi menetrendszerinti autóbusz-közlekedést érintő várakoztatási javaslatról vasúti késések esetére**

Harsányi István/PGB elnök: Jelen lévő szakértőknek nincs kiegészítése. A Bizottság tagjainak kérdése, hozzászólása, véleménye nincs. Ezért a szavazás következik. Aki elfogadja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**93/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja, a Volánbusz Zrt 100-as sz. vasúti fővonalon Budapest irányából közlekedő vonatok csatlakozási időt meghaladó mértékű késése esetén, az indulási időpontot meghaladóan maximum 5 perc várakozási idő biztosítását, az alábbi járatok vonatkozásában:**

|  |  |  |
| --- | --- | --- |
| **IC vonat érkezése BP felől** | **Közlekedés napja** | **Helyi autóbusz indulása a vasútállomásról** |
| ***08:36*** | Munkanapokon, valamint IX.1-től VI. 15-ig szabadnapokon | ***08:50*** |
| ***09:36*** | Szabadnapokon | ***09:45*** |
| ***09:36*** | Szabadnapok kivételével naponta, valamint VI.16-tól VIII. 31-ig szabadnapokon | ***09:50*** |
| ***10:36*** | Naponta | ***10:50*** |
| ***11:36*** | Naponta | ***11:50*** |
| ***12:36*** | Naponta | ***12:50*** |
| ***13:36*** | Munkaszüneti napokon | ***13:45*** |
| ***13:36*** | Munkaszüneti napok kivételével naponta | ***13:50*** |
| ***14:36*** | Munkaszüneti napokon | ***14:45*** |
| ***14:36*** | Munkaszüneti napok kivételével naponta | ***14:50*** |
| ***15:36*** | Szabadnapokon | ***15:45*** |
| ***15:36*** | Szabadnapok kivételével naponta | ***15:50*** |
| ***16:36*** | Naponta | ***16:50*** |
| ***17:36*** | Munkaszüneti napokon | ***17:45*** |
| ***17:36*** | VI.16-tól VIII.31-ig szabadnapok kivételével naponta | ***17:50*** |
| ***18:36*** | Munkaszüneti napokon | ***18:45*** |
| ***18:36*** | VI.16-tól VIII.31-ig naponta | ***18:50*** |
| ***19:36*** | VI.16-tól VIII.31-ig szabadnapokon | ***19:50*** |
| ***21:36*** | VI.16-tól VIII.31-ig szabadnapokon | ***21:50*** |

**Felkéri a Képviselő-testület, a Volánbusz Zrt. a várakozási idő bevezetésével kapcsolatos tapasztalatokról készítsen beszámolót, legkésőbb a 2022. októberi testületi ülésre.**

Határidő : 2022. június 30.

Felelős : bizottsági elnök

Harsányi István/PGB elnök: Köszöni az előterjesztés meghívott szakértőinek, a Bizottsági ülésen való részvételt. További eredményes munkát kíván részükre.

A Megacom Kft, és a Volánbusz Zrt megjelent képviselői 14,03 – kor távoznak az ülésről.

**4. napirend**

**Előterjesztés a város ivóvíz és szennyvízközmű szolgáltatásra vonatkozó hosszú távú megállapodásra**

Harsányi István/PGB elnök: Az előterjesztő képviseletében köszönti, Gorján Ferenc urat. Kíván- e az előterjesztéshez kiegészítést tenni?

Gorján Ferenc/Debreceni Vízmű Zrt vezérigazgató: Nincs kiegészítése. Amennyiben lesz kérdés, arra válaszol.

Harsányi István/PGB elnök: A Városfejlesztési és Műszaki Bizottsági tegnapi ülésén, ismertetve lett a három határozati javaslat közötti különbség. Vezérigazgató úr, az első sorszám alatti javaslatot támogatja, e javaslat mellett döntött a Városfejlesztési és Műszaki Bizottság is. Amennyiben nincs kérdés, hozzászólás, vélemény, úgy kéri, hogy kézfeltartással jelezzék a Bizottság tagjai, ha támogatják a határozati javaslat első alternatíváját.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) tartózkodás nélkül, 1 ellenszavazattal (Dr. Sóvágó László) elfogadta az előterjesztés 1. sorszám alatti határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**94/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja, hogy a Képviselő – testület elvi támogatását adja, hogy a város bérleti – üzemeltetési szerződés keretében a Debreceni Vízmű Zrt – vel kössön szerződést a víziközművek üzemeltetésére vonatkozóan. A létrejövő bérleti üzemeltetési szerződés végleges tervezetét a soron következő Képviselő – testületi ülésre szükséges elkészíteni 2022. szeptember 2-ig.**

**Felhatalmazza a Polgármestert a szükséges tárgyalások lefolytatására, mind a Debreceni Vízmű Zrt mind pedig a Debreceni Vagyonkezelő Zrt igazgatóságával.**

**Felkéri a Polgármestert, az egyeztetés eredményeként létrejövő bérleti – üzemeltetési szerződés tervezetét terjessze elő a Képviselő – testület soron következő ülésére jóváhagyás végett legkésőbb 2022. szeptember 2-ig.**

**A Képviselő – testület a víziközművek üzemeltetésére vonatkozó bérleti üzemeltetési szerződés jóváhagyását követően dönt a részvényvásárlásról.**

Határidő : 2022. június 30.

Felelős : bizottsági elnök

Harsányi István/PGB elnök: Köszöni Gorján Ferenc úr személyes bizottsági jelenlétét, és további eredményes munkát kíván neki.

Gorján Ferenc 1405 – kor távozik az ülésről.

**5. napirend**

**Előterjesztés nyersanyag-normák és intézményi térítési díjak meghatározására**

Harsányi István/PGB elnök: Köszönti a HGSZI megjelent képviselőit, van e bármilyen kiegészítésük az előterjesztéshez? Nincs. A Bizottság tagjainak kérdése, hozzászólása, véleménye nincs. Ezért a szavazás következik. Aki elfogadja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**95/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy** **Hajdúszoboszló Város Önkormányzatának Képviselő-testülete az intézmények tekintetében 2022. július 1-jétől az alábbi nyersanyagnormákat, 2022. augusztus 1-jétől az alábbi térítési díjakat állapítsa meg.**

|  |  |  |
| --- | --- | --- |
| **Intézménytípus megnevezése** | **2022.07.01-től számított nyersanyag norma (Ft/nap)** | **2022.08.01-től intézményi térítési díj áfával növelt összege (Ft/nap)** |
| **Bölcsőde (4 -szeri étkezés)** | **490** | **490+áfa** |
| **Óvoda (3-szori étkezés)** | **565** | **565+áfa** |
| **Általános iskolák (3-szori étkezés)** |
|  **1-4 évfolyam** | **585** | **585+áfa** |
|  **5-8 évfolyam** | **635** | **635+áfa** |
| **Középiskola ebéd** | **425** | **425+áfa** |
| **Kollégium**  |
| **Szép Ernő Kollégium (3-szori étkezés)** | **960** | **960+áfa** |
| **Éltes Mátyás Ált. Isk. (5szöri étkezés)** | **1055** | **1 055+áfa** |
| **Szociális étkezés** | **445** |  |
| **Speciális étkezés:** |
| **- Óvoda és általános iskola 1-4 évfolyam**  |
| **- tízórai** | **150** | **150+áfa** |
| **- ebéd** | **465** | **465+áfa** |
| **- uzsonna** | **150** | **150+áfa** |
| **- Általános iskola 5-8 évfolyam, középiskola** |
| **- tízórai** | **200** | **200+áfa** |
| **- ebéd** | **685** | **685+áfa** |
| **- uzsonna** | **200** | **200+áfa** |
|  |  |  |

**Megjegyzés: A táblázatban szereplő áfa értéke a jelenleg hatályos ÁFA-törvény alapján 27%.**

**A Képviselő-testület utasítja a jegyzőt, hogy a Rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008 (IX.19) önkormányzati rendeletbe a fenti térítési díjak kerüljenek beépítésre.**

Határidő : 2022. június 30.

Felelős : bizottsági elnök

**6. napirend**

**Előterjesztés intézményfelújítási igényekkel kapcsolatosan**

Harsányi István/PGB elnök: Előterjesztőnek, van e bármilyen kiegészítése az előterjesztéshez? Nincs. A Bizottság tagjainak kérdése, hozzászólása, véleménye nincs. Ezért a szavazás következik. Aki elfogadja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**96/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete támogassa a 2022. évi városi költségvetés intézményfelújítási kerete (14.sz. melléklet 2/ÖK sor) terhére**

* **a Kovács Máté Városi Művelődési Központ és Könyvtár /4200 Hajdúszoboszló, Szilfákalja 2./ kérelmét, így az épület napelemes villamosenergia ellátásához szükséges két inverter beszerzésére bruttó 1.930.400,-Ft keretösszeget biztosít;**
* **a Hajdúszoboszlói Gyermeksziget Bölcsőde /4200 Hajdúszoboszló, Rákóczi u. 23-25./ kérelmét, így a konyha felújításához kapcsolódó bojler és radiátor beszerzésére bruttó 1.025.000,-Ft-ot biztosít;**
* **a Hajdúszoboszlói Egyesített Óvoda kérelmét, így a Bambínó tagóvodában /4200 Hajdúszoboszló, Rákóczi u. 84./ homokozókeret felújítására bruttó 255.000,-Ft-ot biztosít.**

Határidő : 2022. június 30.

Felelős : bizottsági elnök

Harsányi István/PGB elnök: Köszöni a megjelent intézményvezetők segítségét, a döntések meghozatalában. További eredményes napot kíván részükre.

Nagyné Dede Adél és Szoboszlainé Zabos Petra távoznak az ülésről 14,10 – kor.

**7. napirend**

**Előterjesztés bérleti jogról térítés ellenében történő lemondásról.**

Harsányi István/PGB elnök: Vezérigazgató úrnak kiegészítése nincs.

Bárdos Ilona/gazdasági irodavezető: A határozati javaslatban nincs megjelölve a 3.000 eFt forráshelye! Kéri, hogy a határozati javaslatban ezt egyértelműsítse a Bizottság. A forrás a 2022. évi költségvetési tartalék.

Harsányi István/PGB elnök: Amennyiben kérdés, hozzászólás, vélemény nincs. Akkor azzal a kiegészítéssel, hogy a pénzbeli térítés forrása a 2022.évi költségvetési tartalék lesz, aki egyetért, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**97/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő–testülete hozzájáruljon, hogy Humicsku Józsefnek (született: Nyíregyháza, 1974.04.20, anyja neve: Szikszai Irma) Hajdúszoboszló, Kossuth utca 10/1. sz. bérlő részére a bérleti jogáról történő végleges lemondás fejében 3.000.000 Ft pénzbeli térítés kerüljön kifizetésre.**

**A kifizetett térítésből levonásra kerül a fennálló lakbértartozás melyet a Hajdúszoboszlói Nonprofit Zrt. számlájára kell utalni. A pénzbeli térítés kifizetésére a lakás visszaadásával egy időben kerülhet sor, a térítés forrása a 2022. évi költségvetési tartalék.**

**Utasítja a vagyoncsoportot a szükséges szerződés elkészítésére.**

Határidő : 2022. június 30.

Felelős : bizottsági elnök

**8. napirend**

**Előterjesztés végrendeleti örökség végrehajtására**

Harsányi István/PGB elnök: Előterjesztőnek kiegészítése nincs. Nem teljesen egyértelmű számára, a határozati javaslatban szereplő összegek közötti különbség.

Bárdos Ilona/gazdasági irodavezető: 2022 év vonatkozásában van csak 250 eFt, innentől kezdve azonban minden évben 500 eFt összeg kerül elkülönítésre.

Harsányi István/PGB elnök: További kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**98/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy a Képviselő – testület 2022. július 1-től a költségvetésében minden évben 500.000 Ft összeget különítsen el a tehetséges gyermekek támogatására.**

**2022 év vonatkozásában az összeg 250.000 Ft, mely a befolyt Bajcsy – Zsilinszky u. 20. szám alatti ingatlan értékesítésének többletbevételéből elkülönítésre kerül.**

**Az elkülönített összeg felhasználásának szabályait a Polgármesteri Hivatalnak kell kidolgoznia.**

Határidő : 2022. június 30.

Felelős : bizottsági elnök

**9. napirend**

**Előterjesztés a Fogthüy utca 3. szám melletti 2296/3 hrsz-ú ingatlanrész értékesítéséről**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**99/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete hozzájárulását adja a Hajdúszoboszló, 2296/3 hrsz-ú ingatlannak a Helyi Építési Szabályzat előírásai szerint lakóövezetbe sorolt ingatlan-részének értékesítéséhez, a Fogthüy u. 3. szám alatti, 2246 hrsz-ú ingatlan tulajdonosa részére. Az eladási ár a földterületre vonatkozóan bruttó 15.300,-Ft/m2, a térkő burkolatra vonatkozóan 5745,-Ft/m2. Vevő a vételárat az adásvételi szerződés aláírásával egyidejűleg fizeti meg az önkormányzat részére. Vevő vállalja a változási vázrajz elkészíttetését és engedélyeztetés költségét.**

**Hajdúszoboszló Város Önkormányzatának Képviselő-testülete felhatalmazza a Polgármestert az adásvételi szerződés aláírására.**

Határidő : 2022. június 30.

Felelős : bizottsági elnök

**10. napirend**

**Előterjesztés József Attila u. 1. szám alatti terület haszonbérbeadására**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 4 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás nélkül, 1 ellenszavazattal (Dr. Sóvágó László) elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**100/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete hozzájáruljon a Hajdúszoboszló, József Attila u. 1. szám alatti (2475/27 hrsz) épület északi oldalán található 2 x 9 m, összesen 18 m2 nagyságú terület haszonbérbeadásához az Étteremház Lorena Kft. részére az alábbiak szerint:**

**- bérleti idő lejárata: 2028.12.31.**

**- bérleti díj mértéke 2022 évre vonatkozóan:**

**május 1.-október 31. időszakra: 18m2 x 1575,-Ft/m2/hó x 4hó= 113.400,-Ft**

**szeptember 1. – 30. időszakra: 18 m2 x 790,-Ft/m2/hó = 14.220,-Ft**

**A bérleti díj 2023. évtől minden évben megemelésre kerül az előző évi fogyasztási árindex mértékével.**

**- Haszonbérlő a területet vendéglátó egység teraszaként használhatja, azon 4 db asztalt és 3-3 db széket helyezhet el. Ezen túlmenően egyéb építményt nem telepíthet.**

**- A terasz működése nem zavarhatja a mellette található Szabadtéri Színpad üzemelését.**

**- Haszonbérlő köteles Hajdúszoboszló Város településképének védelméről szóló 5/2019. (III. 21.) Ör. előírásai alapján településképi bejelentési eljárást lefolytatni.**

**A Képviselő-testület felhatalmazza a Polgármestert a Haszonbérleti szerződés aláírására.**

Határidő : 2022. június 30.

Felelős : bizottsági elnök

**11. napirend**

**Előterjesztés önkormányzati ingatlanok haszonbérbeadására**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**101/2022. (VI. 29.) PGB határozat**

1. **Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete öt év bérleti időre haszonbérbe meghirdeti az alábbi, szántó, nádas művelési ágú ingatlanokat a feltüntetett licitálási alapár mellett.**

|  |  |  |  |  |  |
| --- | --- | --- | --- | --- | --- |
| Sorszám | Hrsz. | terület (ha,m2) | min. oszt. | Ak érték | Licitálási alapár (Ft/év) |
| 1. | 0409/23 | 1 5074 | 2 | 52,46 | 260 000 |
| 2. | 0357 | 6 1867 | 3, 6, 4 | 27,20 | 40 000 |
| 3. | 0359/2 | 20 1193 | 3, 6, 4 |  | 100 000 |

**A licitálás során kialakult haszonbérleti díjak a 2023. évre vonatkoznak, ezt követően a bérleti díj minden évben megemelkedik a KSH által hivatalosan az előző évre közzétett fogyasztói árindex mértékével.**

**Amennyiben a szerződés lejárati ideje előtt bérbeadáson kívül más szándéka van a termőföldekkel az Önkormányzatnak, úgy az adott gazdasági év végével felmondja a szerződést.**

**Az ingatlanok haszonbérbeadására a Hajdúszoboszló Város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.**

**Hajdúszoboszló Város Önkormányzatának Képviselő-testülete utasítja a Gazdasági Irodát a haszonbérbeadási eljárás lefolytatására.**

**A Képviselő-testület felhatalmazza a Polgármestert a szükséges okiratok aláírására.**

Határidő : 2022. június 30.

Felelős : bizottsági elnök

1. **Hajdúszoboszló Város Önkormányzatának Képviselő-testülete haszonbérbe meghirdeti az alábbi vásártér megnevezésű ingatlant az alábbiak szerint:**

|  |  |  |  |  |  |
| --- | --- | --- | --- | --- | --- |
| **Sorszám** | **Cím**  | **Hrsz** | **Teljes terület (m2)** | **ebből hasznosítható terület (m2)** | **Licitálási alapár (Ft/év)** |
| **1.** | **Hajdúszoboszló, Erzsébet utca** | **1024/1** | **1455** | **1000** | **131 000** |

* **Haszonbérlet időtartama határozatlan, 90 napos felmondási határidővel.**
* **A haszonbérlő az ingatlanon építményt, épületet nem helyezhet el.**
* **Haszonbérlő köteles haszonbérleti idő alatt a teljes ingatlan karbantartásáról gondoskodnia.**
* **Haszonbérlő az ingatlanon lévő fákat nem vághatja ki.**
* **Haszonbérlő az ingatlant harmadik személy részére nem adhatja tovább hasznosításra.**
* **Haszonbérleti díj minden évben megemelésre kerül az előző évi fogyasztási árindex mértékével.**

**Az ingatlanok haszonbérbeadására a Hajdúszoboszló Város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.**

**Hajdúszoboszló Város Önkormányzatának Képviselő-testülete utasítja a Gazdasági Irodát a haszonbérbeadási eljárás lefolytatására.**

**A Képviselő-testület felhatalmazza a Polgármestert a szükséges okiratok aláírására.**

Határidő : 2022. június 30.

Felelős : bizottsági elnök

**12. napirend**

**Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására**

Dr. Korpos Szabolcs/jegyző: Polgármester úrral egyeztetve közli, hogy a rendelet 5 szakaszának 6 bekezdésében eddig 9 díj volt adható, de közös javaslatuk szerint ez a szám 10 adható szakdíjra módosuljon.

Harsányi István/PGB elnök: Előterjesztőnek további kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés kiegészített határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**102/2022. (VI. 29.) PGB határozat**

**Rendelettervezet**

**Hajdúszoboszló Város Önkormányzata Képviselő-testületének**

…**/2022. (VI. 30.) önkormányzati rendelete**

**a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelet módosításáról**

Hajdúszoboszló Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, Magyarország Alaptörvénye 32. cikk (1) bekezdésének i) pontjában foglalt feladatkörében eljárva, az önkormányzat szervezeti és működési szabályzatáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testülete a következőket rendeli el:

**1. §**

(1) A rendelet melléklete 4. bekezdésének utolsó mondata az alábbira változik:

*„A díszpolgári címmel bruttó 500 000 Ft pénzjutalom jár.”*

(2) A rendelet melléklete 5. bekezdésének utolsó mondata az alábbira változik:

*„A „Hajdúszoboszló Városért” kitüntetéssel járó pénzjutalom bruttó 300 000 Ft.”*

(3) A rendelet melléklete 7. bekezdésének utolsó mondata az alábbira változik:

*„A 4. § (1)-(8) bekezdésekben foglalt díjakkal bruttó 150 000 Ft, a Hajdúszoboszló Kiváló Tanulója Díjjal bruttó 30 000 Ft pénzjutalom jár.”*

*(4) Az 5. szakasz 6 bekezdése az alábbira változik:*

A „Hajdúszoboszló Városért” kitüntetésből és a 4.§ (1)-(8) bekezdésekben meghatározott díjakból évenként összesen legfeljebb 10 adományozható.

**2. §**

Ez a rendelet a kihirdetése napján lép hatályba.

|  |  |
| --- | --- |
| ***Czeglédi Gyula******polgármester*** | ***dr. Korpos Szabolcs******jegyző*** |

**13. napirend**

**Javaslat gyermekvédelmi, szociális rendeletek térítési díj felülvizsgálatára**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**103/2022. (VI. 29.) PGB határozat**

**Rendelettervezet**

**Hajdúszoboszló Város Önkormányzata Képviselő-testületének**

**…./2022. (VI.30.) önkormányzati rendelete**

**szociális, gyermekvédelmi ellátások módosításáról**

Hajdúszoboszló Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt) 62. § (2) bekezdésében és a 92. § (1)-(2) bekezdéseiben és a 132. § (4) bekezdésének d) pontjában foglalt, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) 29. §, 94. § (1), 131. §, 147. §-ában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, az önkormányzat szervezeti és működési szabályzatról szóló 18/2019. (XI.07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével, a rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008. (IX.18.)önkormányzati rendelet, a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet módosítása tárgyában az alábbi rendeletet alkotja:

**I. Fejezet**

1. **§**

A személyes gondoskodást nyújtó szociális ellátásokról szóló 8/2014. (IV.24.) önkormányzati rendelet (továbbiakban: R. 1)

A R.1. 2/A. számú mellékletének helyébe jelen rendelet 1. számú melléklete lép.

**II. Fejezet**

1. **§**

A rendkívüli gyermekvédelmi támogatásokról és a személyes gondoskodás keretében tartozó gyermekjóléti alapellátásokról szóló 19/2008. (IX.18.) számú önkormányzati rendelet (továbbiakban: R.2)

R.2 2. számú mellékletének helyébe, jelen rendelet 2. számú melléklete lép.

**III. Fejezet**

 **4 .§**

**Záró rendelkezések**

1. E rendelet 2022. augusztus 01-jén lép hatályba.
2. E rendelet 2022. augusztus 02-án hatályát veszti.

 ***Czeglédi Gyula Dr. Korpos Szabolcs***

 ***polgármester jegyző***

**14. napirend**

**Előterjesztés népkonyha szolgáltatás végzéséhez átadott ingatlanról szóló megállapodás módosításáról és a népkonyha szolgáltatás ellenőrzéséről**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**104/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete támogassa az előterjesztés mellékletében szereplő CÍVIS Szociális Étkezési Központ és Hajdúszoboszló Város Önkormányzata között létrejött ingatlan (4200 Hajdúszoboszló Gönczy Pál u. 10-1.) ingyenes használatba adásáról szóló módosított megállapodást.**

Határidő : 2022. június 30.

Felelős : bizottsági elnök

**15. napirend**

**Előterjesztés közterületek felújításáról**

Szabó László/városfejlesztési iroda ügyintéző: A Városfejlesztési és Műszaki Bizottság tegnapi ülésén, a VI. számú egyéni választási körzet képviselője kérésére, az előterjesztés 1. számú mellékletének ide vonatkozó táblázatából, kikerül az Arany János utca óvoda bekötő út, és a Keleti utca 98 – 100 házszámok közötti szakasz felújítása. Képviselő úr kérésére, az újonnan kiosztott módosított táblázatban a tegnapi ülésen elhangzottak alapján, bekerült az Attila utca 14 előtti járdajavítás, és a Baross utca 2-2a-2b előtti járdajavítások. A beköltségelt módosított táblázatok, az ülés előtt Elnök úr engedélyével, kiosztásra kerültek.

Harsányi István/PGB elnök: Van e valakinek kérdése, hozzászólása, véleménye az előterjesztéshez?

Majoros Petronella/alpolgármester: Kezdeményezi, hogy az előterjesztés módosított táblázata 2. számú egyéni választási körzetére vonatkozó, nettó 4.921.260 Ft kerüljön ki az anyagból. A felmerült problémákra a felújítás ebben a formában megoldást csak részben ad, ezért javasolja, hogy egy későbbi időpontban térjenek vissza újra, a folyóka felújításra, és a térburkolásra.

Harsányi István/PGB elnök: További hozzászólás hiányában, a szavazás következik. Aki támogatja, hogy az előterjesztés határozati javaslata a 6 – os, és a 2 –es számú egyéni választókerületekben elhangzottakkal módosuljon, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**105/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete támogassa a 2022. évi városi költségvetés közterületek felújítása kerete terhére a felújítási munkák 1. sz. mellékelt szerinti II. ütemének megvalósítását bruttó 12.537.516,- Ft összegben.**

**Az előterjesztés 1. sz. mellékletében felsorolt munkálatok elvégzésével a Hajdúszoboszlói Városgazdálkodási Nonprofit Zrt.-t bízza meg.**

**Hajdúszoboszló Város Önkormányzatának Képviselő-testülete tudomásul veszi a 8. sz. választókörzetben a játszótéri elemek telepítésére jóváhagyott nettó 1.00.7.025,- Ft összeg nettó 1.352.871,- Ft-ra történő megemelését.**

Határidő : 2022. június 30.

Felelős : bizottsági elnök

**16. napirend**

**Előterjesztés a Bethlen 98 Kft előkert létesítési kérelméről**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) tartózkodás nélkül 1 ellenszavazattal (Dr. Sóvágó László) elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**106/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete támogassa - az előterjesztéshez csatolt településképi véleményezési eljárás keretében kiadott polgármesteri döntésben foglaltak alapján - a Bethlen 98. Kft. részére az Árkád Üzletház és a Gambrinus Ház között lévő parkoló (Gólya zug) bal oldalában** **vagy a József Attila utca felőli a közterületi járdán 2 db hordó elhelyezésére 5 m2 terület bérbeadását 2022. szeptember 30-ig az előterjesztéshez csatolt dokumentumok szerinti vendéglátóipari előkert kialakítása céljából.**

**Az előkert területén csak a vonatkozó 12/2019.(IV.25.) számú önkormányzati rendeletben meghatározott eszközök helyezhetők el*.***

Határidő : 2022. június 30.

Felelős : bizottsági elnök

**17. napirend**

**Előterjesztés egyedi kérelemről Szent István parki közterület - használattal kapcsolatban**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**107/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete támogassa a Tóthné Békési Zsuzsa és Tóth Tamás kérelmét arc és testfestés (csillámtetoválás és henna), illetve hajfonás tevékenység céljára a 2022. évben a Szent István parki a napvitorla közelében, 3 m2-es terület bérbeadásával, 55.000,-Ft/hó bérleti díj ellenében, 2022. július 1. – 2021. augusztus 31. közötti időszakra vonatkozóan.**

Határidő : 2022. június 30.

Felelős : bizottsági elnök

**18. napirend**

**Előterjesztés a Debreceni út - Tessedik Sámuel utca csomópontban közvilágítás kiépítésére**

Harsányi István/PGB elnök: 2 db napelemes lámpa kihelyezéséről szól az előterjesztés. A lámpák kihelyezését indokoltnak tartja. Amennyiben nincs kérdés, hozzászólás, vélemény, a szavazás következik. Aki támogatja a határozati javaslatot, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**108/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete támogassa, hogy a Debreceni útfél – Tessedik Sámuel utcák csomópontjában, a Tessedik Sámuel utca felőli részén 2 db napelemes kandeláber kerüljön telepítésre a közlekedés biztonsága érdekében. A kivitelezési munkálatokkal a Hajdúszoboszlói Nonprofit Zrt.-t bízza meg, melynek várható költségeire 1.800.000,-Ft keretösszeget biztosít a 2022. évi városi költségvetés általános tartalék kerete terhére.**

Határidő : 2022. június 30.

Felelős : bizottsági elnök

**19. napirend**

**Előterjesztés Hajdúszoboszlói Változások Háza - szenvedélybetegek és hajléktalanok nappali ellátása című pályázat benyújtásáról és a 71/2022. (III. 24.) képviselő-testületi határozat végrehajtásáról**

Harsányi István/PGB elnök: Van e, az előterjesztőknek kiegészítése.

Nyéki István/VGNZRT vezérigazgató és Szabó László/városfejlesztési ügyintéző: Nincs kiegészítés.

Harsányi István/PGB elnök: Kérdések, hozzászólások, vélemények hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**109/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete elfogadja „Hajdúszoboszlói Változások Háza - szenvedélybetegek és hajléktalanok nappali ellátása” című pályázat benyújtásáról szóló előterjesztést.**

**Projekt azonosító száma: TOP\_PLUSZ-3.3.2-21-HB1-2022-00012**

**A projekt megvalósítási helyszínének pontos címe: 4200 Hajdúszoboszló, Dózsa György utca 7. (hrsz: 882)**

**A projekt teljes költsége:** **100 millió Ft**

**Az igényelt támogatási összeg: 100 millió Ft**

**Hajdúszoboszló Város Önkormányzatának Képviselő-testülete a pályázathoz szükséges megalapozó dokumentum elkészítésére legfeljebb bruttó 1,5 M Ft keretösszeget biztosít a 2022. évi városi költségvetés 14.sz. melléklet (felújítások) 9/ÖK sora (Szociális nappali ellátások kialakításának költsége) terhére.**

Határidő : 2022. június 30.

Felelős : bizottsági elnök

**20. napirend**

**Előterjesztés gyalogátkelőhelyek kijelölési tervének elkészítéséről**

Harsányi István/PGB elnök: Van e a Hivatal részéről, az előterjesztőnek kiegészítése?

Szabó László/városfejlesztési ügyintéző: A Városfejlesztési és Műszaki Bizottság tegnapi ülésén az előterjesztést megtárgyalta, és a határozati javaslatot módosította. A módosított határozati javaslatban, a József Attila és a Major utca úttorkolatnál kijelölt gyalogos átkelőhely tervezését nem támogatta, így a költségvetési tartalék keret terhére, az eredeti előterjesztéssel szemben 4 millió Ft helyett, 3 millió Ft forrás biztosítására lesz szükség.

Harsányi István/PGB elnök: Azért döntött a határozati javaslat módosítása mellett tegnap a Bizottság, mert a József Attila utcai kereszteződésben elég sok parkolót kellene ahhoz megszüntetni, hogy a gyalogos átkelőhely megvalósuljon. Ezért felkérték a Hivatal szakirodáját, hogy dolgozzanak ki egy olyan megoldást a gyalogos átkelőhely megvalósítása érdekében, amely nem jár, a parkolóhelyek drasztikus csökkentésével.

Van e valakinek további kérdése, hozzászólása, véleménye? Ha nincs, akkor a szavazás következik. Aki támogatja az előterjesztés módosított határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**110/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete támogatja a Kabai útfélen, a Tesco és Aldi Áruházak közötti szakaszon, az Ady Endre utcán, a Manókert óvoda környékén, kijelölt gyalogos átkelőhelyek tervezését, amelyhez a 2022. évi városi költségvetés tartalék kerete terhére bruttó 3.000.000,- Ft pénzügyi forrást biztosít.**

Határidő : 2022. június 30.

Felelős : bizottsági elnök

**21. napirend**

**Előterjesztés VP Leader pályázat előleg igényléséről**

Harsányi István/PGB elnök: Van e a Hivatal részéről, az előterjesztőnek kiegészítése? Nincs. Van e kérdés, hozzászólás, vélemény? Nincs. A szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**111/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete elfogadja a tájékoztatást, támogatja a projekt megvalósulását, az előlegkérelemhez szükséges adatok és kötelezettségek vállalását.**

**A projekt címe: Külterületi kerékpárút karbantartását szolgáló kistraktor beszerzése Hajdúszoboszlón**

**A projekt megvalósítási helyszínének pontos címe: -**

**A projekt megvalósítási helyszínének helyrajzi száma: 0350/18 Hajdúszoboszló külterület**

**A felhívás száma: VP6-19.2.1-40-5-21**

**A projekt összes költsége: 30 632400 Ft**

**A projekt elszámolható költsége: 30 165421 Ft**

**Az önerő mértéke: 1 975 252 Ft**

**Az igényelt támogatási összeg: 28657 150 Ft**

**Az elnyert támogatási összeg: 28657 148 Ft**

**Hajdúszoboszló Város Önkormányzatának Képviselő-testületet kinyilatkozza, hogy a projekt megvalósításához szükséges önerő a 2022. évi városi költségvetésben rendelkezésre áll.**

Határidő : 2022. június 30.

Felelős : bizottsági elnök

**22. napirend**

**Előterjesztés Traffibox telepítésével kapcsolatosan**

Harsányi István/PGB elnök: A Városfejlesztési és Műszaki Bizottság ülésén megjelent a rendőrkapitány úr, és kérdést intézhettek hozzá az előterjesztéshez kapcsolódóan. Bíró Anita képviselő asszony szorgalmazta, hogy ne a Dózsa György utca 49 szám elé, hanem a Szováti utca elejére tegyék ki a traffiboxot. A rendőrség megjelent képviselői, azonban ezt szakmailag nem tartották indokoltnak. Így a bizottság tagjai 4 igen 1 nem szavazat mellett, az előterjesztés eredeti határozati javaslatát szavazták meg.

Amennyiben nincs kérdés, hozzászólás, vélemény, a szavazás következik. Aki támogatja az előterjesztés eredeti határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**112/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete támogassa a Dózsa György út 49. sz. ingatlan előtt traffibox kihelyezését, amelynek kialakításához (elektromos áram biztosítása, mérőhely kialakítása, a traffiboxot megfigyelő térfigyelő kamera és abból a jel továbbításához szükséges eszközök telepítése)** **5 millió Ft keretösszeget biztosít 2022. évi városi költségvetés tartalékkerete terhére.**

Határidő : 2022. június 30.

Felelős : bizottsági elnök

**23. napirend**

**Tájékoztatás TOP PLUSZ Turisztikai pályázatra benyújtott koncepcióról**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) tartózkodás és ellenszavazattal nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**113/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete elfogadja a „Négyévszakos játszóház építése Hajdúszoboszlón” című, TOP-Plusz-1.1.3-21 pályázati felhívásra benyújtott támogatási kérelemről szóló tájékoztatót.**

Határidő : 2022. június 30.

Felelős : bizottsági elnök

**24. napirend**

**Előterjesztés a Mező utca felújításával kapcsolatosan**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) tartózkodás és ellenszavazattal nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**114/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testület támogassa a Mező utca fejlesztésének megkezdését a már benyújtott, el nem bírált, „Önkormányzati feladatellátást szolgáló fejlesztések” hazai forrású pályázat eredményétől függetlenül.**

**A Képviselő – testület támogatja, hogy a 2022. évi városi költségvetésben e célra elkülönített forráshoz még szükséges 40 M Ft összeget a Nagyhegyes – Hús Kft. visszatérítendő támogatásként az Önkormányzat részére biztosítsa abban az esetben, ha az állami támogatás nem valósul meg, melynek futamideje legfeljebb 5 év lehet.**

**A Képviselő – testület kötelezettséget vállal arra, hogy a következő évek költségvetéseiben tervezi kiadásai között a támogatás visszafizetését a teljes futamidő alatt.**

**A Képviselő – testület felkéri a Jegyzőt a támogatással kapcsolatos dokumentumok előkészítésére, felhatalmazza a Polgármestert azok aláírására.**

Határidő : 2022. június 30.

Felelős : bizottsági elnök

**25. napirend**

**Előterjesztés energiaköltségek csökkentésére irányuló javaslatról**

Harsányi István/PGB elnök: Felkéri Polgármester urat, hogy amennyiben szükségesnek látja tegyen kiegészítést az előterjesztéshez.

Czeglédi Gyula/polgármester: Az elszabadult energia árak, és a javasolt energiaköltségek általános csökkentésére bevezetett intézkedések mellett, Önkormányzatunk felkér egy energetikai auditot végző szakcéget, akik szakmai javaslata alapján további döntéseket tudnak majd hozni. Ezért szükséges az általános tartalékból 3.175 eFt, és ezt taglalja röviden az előterjesztés is.

Harsányi István/PGB elnök: Van e kérdés, hozzászólás, vélemény az előterjesztéssel kapcsolatosan? Nincs. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) tartózkodás és ellenszavazattal nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**115/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete elfogadja az előterjesztésben javasolt intézkedéseket az energiafelhasználás mérséklése érdekében, és energetikai audit elkészítésére 3.175.000 Ft – ot különít el, az általános tartalék terhére.**

Határidő : 2022. június 30.

Felelős : bizottsági elnök

**26. napirend**

**Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról**

Harsányi István/PGB elnök: Előterjesztőnek kiegészítése nincs. Kérdés, hozzászólás, vélemény hiányában a szavazás következik. Aki támogatja az előterjesztés határozati javaslatát, az kézfeltartással jelezze:

A Pénzügyi és Gazdasági Bizottság 5 igen szavazattal (Harsányi István, Mester József, Dr. Sóvágó László, Nagy Attila, Tóth Márta) tartózkodás és ellenszavazattal nélkül elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**116/2022. (VI. 29.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete az Európai Uniós által működtetett LIFE Program Éghajlat-politikai Alprogramja keretében LIFE20 CCA/HU/001604 azonosítószámú „Innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval” című LIFE LOGOS 4 WATERS projektre pályázatot nyújtson be.**

**A pályázat kedvezőbb elbírálása érdekében vállalja a 6%-os önerő biztosítását.**

**A pályázat teljes költsége (bruttó) 3.725.000 Ft**

**Igényelt támogatás összege (bruttó) 3.500.000 Ft**

**Önerő mértéke (bruttó) 225.000 Ft**

**Hajdúszoboszló Város Önkormányzatának Képviselő-testülete a pályázathoz szükséges önerőt, bruttó 225.000 Ft-ot a 2022. évi városi költségvetés Tartalék, pályázati tartalék keret terhére biztosítja.**

Határidő : 2022. június 30.

Felelős : bizottsági elnök

1. **napirend**

**Előterjesztés biztosítás felülvizsgálatáról**

Harsányi István/PGB elnök: Az előterjesztőnek nincs kiegészítése. A kérdések következnek.

Majoros Petronella/alpolgármester: Az előterjesztés II. pontjában, a kockázatviselési helyek áttekintése szerepelt, különös tekintettel az átfedések kiszűrésére. Kérdése, hogy az előterjesztés mellékletében lévő táblázat, már az áttekintett, és összefésült ingóságokat mutatja?

Mert ha igen, akkor hogyan lehetséges az, hogy az előterjesztés második oldalán, a II. pontban azt olvashatjuk, hogy bizonyos vagyonelemeket saját hatáskörben biztosítják a felsorolt intézmények? Itt dupla biztosításról van szó.

Bárdos Ilona/gazdasági irodavezető: Nem minden vagyonelemet biztosítunk ennél a pontnál, csak azokat, amelyeket Önkormányzatunk jelenleg is használ. Tipikus ilyen, az oktatási intézmények esetében a konyhák önkormányzati biztosítása.

Majoros Petronella/alpolgármester: Tehát az oktatási intézményeknél, osztott biztosítás van. A következő bekezdésben a Gönczy Pál Sport és Két Tanítási Nyelvű Általános Iskolát látjuk, ahol 2022 évre a Református Egyház kötött rá biztosítást, de Önkormányzatunk is biztosítja. Kérdezi, hogy lehet e módosítani évközben a Gönczy iskola vagyonbiztosítását, azaz kiemelni az önkormányzati biztosítási csomagból, az iskola vagyonelemeit?

Itt, számításai szerint, több mint 100 M Ft értékű vagyonelemhez kapcsolódó biztosításról van szó!

További intézményeket vizsgálva a JEC, és a KMMKK épületeinek biztosítási összege között, hogyan lehetnek akkora különbségek, mint ami a táblázatban szerepel?

Ezt aránytalannak érzi.

Míg az óvodáknál feltüntetett biztosítási összeg, ezekkel szemben túl alacsony.

Czeglédi Gyula/polgármester: Azért jelentős a KMMKK biztosítási összege, mert egy későbbi felújítás során ráaktivált érték növekmény történt. Míg a JEC esetében jóval korábban történt a felújítás, ebből adódnak a különbségek.

Bárdos Ilona/gazdasági irodavezető: A biztosítási összeget, az önkormányzat saját vagyonkataszteri nyilvántartása alapján adja meg a biztosítónak.

Majoros Petronella/alpolgármester: Úgy gondolja, hogy ezek a biztosítási összegek nem reálisak pl: a Szép Ernő utcán lévő vagyon pl: faház, konyha, jelenleg használaton kívül van, mégis jelentős biztosítási értékkel rendelkeznek, szemben a korábban említett óvodákkal.

Fontos még az is, hogy mire terjed ki a kockázat?

Nem lát kockázati köröket feltüntetve, kockázati tényezőket a táblázatban (kivéve a betöréses lopást), pedig arról volt szó, hogy erről is kapnak tájékoztatást. Gondol itt olyan tételekre, mint a tűzkár, villámcsapás, földrengés, viharkár.

A 2.sz. táblázatban feltüntetésre került a visszautasított káresemények listája.

Miért került ezekre a visszautasításokra sor? Azért mert nem volt megfelelő a biztosításunk?

Úgy gondolja, hogy olyan anyagot kellene összeállítani, amelyben látszik, hogy milyen kockázati körökre vonatkozik a biztosítás pl: betörés, lopás, tűz, villám, elsődleges – másodlagos káresemények, vízkár, csőtörés, felelősségbiztosítás, és milyen arányban vállalunk felelősséget?

Úgy szeretné látni az önkormányzat biztosítását, hogy mindezekről komplex képet kapjon. Az átfedéseket ki kell szűrni.

Egyes épületek esetében, a valósághoz közelebb lévő ingatlanfelértékelést javasol, az aránytalanságok kiküszöbölésére. Ezért további átdolgozásra visszaküldené az anyagot.

Lőrincz László/szakértő: Az árat a vagyonelemekre vonatkozóan a biztosításban többféle képpen be lehet állítani pl: szakértővel fel lehet méretni, fel lehet tüntetni a nyilvántartási árat, vagy meg lehet határozni egy újraelőállítási árat.

Meg kell nézni azonban azt is, hogy mekkora a bekövetkezési valószínűsége, egy esetleges teljes megsemmisülésnek egy biztosítási eseménynél, vagy kisebb káresemények nagyobb valószínűséggel, akár gyakrabban is bekövetkezhetnek pl: csőtörés, áramkimaradásból adódó károk. Ezért meg kell találni a kompromisszumos megoldást a kérdésben.

Harsányi István/PGB elnök: A pályázati felhívást októberre kell kiírni, ezért a Bizottság szeptemberi ülésén újra tárgyalja a vagyonbiztosítás tervezetet. Addig lesz idő, az anyag alpolgármester asszony által kért módosítások szerinti átdolgozására.

Mindezek ellenére javasolja, az előterjesztés határozati javaslatának elfogadását.

Aki támogatja a határozati javaslatot, az kézfeltartással jelezze:

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 tartózkodással (Dr. Sóvágó László) ellenszavazattal nélkül, elfogadta az előterjesztés határozati javaslatát (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**117/2022. (VI. 29.) PGB határozat**

**Hajdúszoboszló Város Önkormányzata Pénzügyi és Gazdasági Bizottsága kéri, hogy a Polgármesteri Hivatal Gazdasági Irodája a 2023. évtől érvényes biztosítás pályázati felhívását terjessze a Pénzügyi és Gazdasági Bizottság elé.**

Határidő : 2022. szeptember 30.

Felelős : jegyző

Harsányi István/PGB elnök: Közérdekű bejelentése, tájékoztatása nincs senkinek. Köszöni mindenki munkáját, további szép napot kíván!

A Pénzügyi és Gazdasági Bizottság elnöke 1448 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2022. június 30-ai nyílt üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Molnár Edit Erika**

***jegyzőkönyvvezető***